Document ID: 32004L0093

KOMISIJAS DIREKTĪVA 2004/93/EK
(2004. gada 21. septembris),
ar ko groza Padomes Direktīvu 76/768/EEK, lai saskaņotu tās II un III pielikumu ar tehniskā progresa prasībām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētiskiem līdzekļiem (1), un jo īpaši tā 4.b pantu un 8. panta 2. punktu,
apspriedusies ar Kosmētisko līdzekļu un nepārtikas preču zinātnisko komiteju (KLNPZK),
tā kā:
(1)
Direktīva 76/768/EEK, kas grozīta ar Eiropas Parlamenta un Padomes Direktīvu 2003/15/EK (2), aizliedz kosmētiskos līdzekļos izmantot vielas, kas klasificētas kā kancerogēnas, mutagēnas vai toksiskas reprodukcijai (KMR) un atbilst 1., 2. un 3. kategorijai saskaņā ar I pielikumu Padomes 1967. gada 27. jūnija Direktīvā 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (3), bet atļauj izmantot vielas, kas klasificētas kā 3. kategorijai atbilstošas saskaņā ar Direktīvu 67/548/EEK, kā nosaka KLNPZK vērtējums un apstiprinājums; Direktīva 76/768/EEK pieprasa Komisijai veikt šajā ziņā nepieciešamos pasākumus.
(2)
Tā kā dažas vielas, kas saskaņā ar Direktīvas 67/548/EEK 1. pielikumu klasificētas kā 1. un 2. kategorijas KMR, līdz šim vēl nav iekļautas Direktīvas 76/768/EEK II pielikumā, ir nepieciešams tās iekļaut šajā pielikumā. Vielas, kas saskaņā ar Direktīvas 67/548/EEK 1. pielikumu klasificētas kā 3. kategorijas KMR, arī iekļaujamas Direktīvas 76/768/EEK II pielikumā, izņemot gadījumus, kad KLNPZK tās novērtējusi un atzinusi par pieņemamām izmantošanai kosmētiskos līdzekļos.
(3)
Svītro vielas, kas klasificētas kā 1. un 2. kategorijas KMR un iekļautas Direktīvas 76/768/EEK III pielikuma 1. daļā.
(4)
Direktīvā 76/768/EEK tāpēc izdarāmi atbilstoši grozījumi.
(5)
Šajā direktīvā paredzētie pasākumi ir saskaņā ar Kosmētisko līdzekļu pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 76/768/EEK II pielikumu un III pielikuma 1. daļu groza saskaņā ar tekstu, kas izklāstīts šīs direktīvas pielikumā.
2. pants
1. Dalībvalstis īsteno visus vajadzīgos pasākumus, lai nodrošinātu, ka trīs mēnešus pēc 3. panta 1. punktā paredzēto nacionālo noteikumu spēkā stāšanās datuma ne Kopienas ražotāji, ne Kopienas apstiprinātie importētāji tirgū vairs nelaiž kosmētiskos līdzekļus, kas neatbilst šai direktīvai.
2. Dalībvalstīm īsteno visus vajadzīgos pasākumus, lai nodrošinātu, ka līdzekļi, uz kuriem attiecas 1. punkts, vairs netiktu pārdoti vai nebūtu pieejami galapatērētājam sešus mēnešus pēc 3. panta 1. punktā paredzēto valsts noteikumu spēkā stāšanās datuma.
3. pants
1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2004. gada 1. oktobrim. Tās nekavējoties ziņo Komisijai par šiem noteikumiem un iesniedz šo noteikumu un šo direktīvu korelāciju tabulu.
Dalībvalstis, pieņemot šos noteikumus vai to oficiālas publikācijas gadījumā, pievieno atsauci uz šo direktīvu. Dalībvalstis nosaka, kā izdarāmas šādas atsauces.
2. Dalībvalstis nosūta Komisijai galveno valsts tiesību aktu tekstu, ko tās pieņem jomās, uz kurām attiecas šī direktīva.
4. pants
Šī direktīva stājas spēkā tās publicēšanas dienā Eiropas Kopienu Oficiālajā Vēstnesī.
5. pants
Šī direktīva ir adresēta dalībvalstīm.
Briselē, 2004. gada 21. septembrī

Labels: 7
0
1
20